Resepteboek vir Banting Boerekos – toortsie.com
Augustus 21, 2015 Februarie 8, 2017 ~ Toortsie
Toe ek ‘n bietjie meer as ‘n jaar gelede begin het met Banting, het ek deur my resepteboeke geblaai, ek doen dit steeds, en gesoek vir resepte wat ek steeds kan gebruik, of net ietwat kan verander om dit Banting-vriendelik te maak. Op daardie stadium het ek slegs van Prof Noakes se boek geweet, maar ek kook boerekos, kos vir gewone huisgesinne in gewone huise. Kosse met gewone bestanddele, niks vreemds nie, behalwe dalk ‘n bietjie Xylitol wat ek slegs hier en daar gebruik in die plek van suiker.
Tóé het ek besluit om ‘n resepteboek saam te stel. Die lêer op my rekenaar se naam is “‘n Jaar van Banting“. Intussen het nóg resepteboeke deur ander skrywers die lig gesien.
Deur die jaar het ek deur baie emosies gegaan, soos, hoekom nóg ‘n resepteboek uitgee? Baie van die resepte het ek reeds op my blog geplaas, mense kan dit mos dáár kry. Hoekom nie? Want my boek is mos van kosse soos wat ék kook? Dalk is daar mense wat nie op blogs wil rondsnuffel vir ‘n resep nie, wat dalk van ‘n boek hou waar als bymekaar is?
Seegogga is ‘n inspirasie, sonder dat sy dit sekerlik eens besef! Dis sý wat al destyds die saadjie in my kop geplant het. Hoekom nie iets publiseer nie? Omdat ek bang is vir wat ander dink en gaan sê? Een keer met ‘n Pay it Forward-projek hét ek ‘n klein resepteboekie, Tameletjie Toortsie, saamgestel en sy was só opreg opgewonde daaroor. 🙂 Dankie Seegogga!
Intussen beland daar toe ‘n boek in my skoot: “Secrets to Ebook Publishing success”. Wát ‘n inspirasie! So met die lees saam begin ek dink: Wat kan ek regtig verloor? Wel, as dit regtig ‘n groot flop is, ‘n bietjie ego… maar wat anders?
So, ek is besig met my boekie, Toortsie se Banting-Boerekos, en dit gaan 50 resepte inhê. Boerekosresepte. Bredies, vleis, sop… daai tipe dinge. 🙂 ‘n Bietjie groente, ens… Ek het nou amper my 50 resepte bymekaar, maar skawe nog ‘n bietjie aan die sous by die beestong. 🙂
Dán begin die groot werk, van elke reseppie toets, dit edit en nogmaals edit … totdat dit dalk hopelik die einde van die jaar as ‘n eboek sal verskyn, dalkies ook as gedrukte boekie.
Intussen is ek besig om soveel as moontlik op te lees van E-boek publikasie, die moets en moenies, en natuurlik die groot ding, HOE om dit te doen! Daar moet ook ‘n mooi buiteblad ontwerp word, een wat op ‘n klein piekiekiekie die oog sal vang tussen al die ander resepteboeke…
Onthou, ek lys alle boeke waaroor ek skryf, by Pinterest.
En wel, hier is dit nou al weer nog ‘n jaar later! Toortsie se Bantingboerekos het verskyn en is ‘n groot sukses! Die eerste drie oplae is uitverkoop, die vierde oplaag verkoop vinnig en die boek is ook in Engels vertaal, ‘Toortsie’s Banting Bash’. Die Toortsies is gedrukte boeke, glad nie e-boeke soos hierbo genoem nie. Dis hier en daar by ‘n winkel beskikbaar, maar die beste is om dit sommer direk by my te bestel deur op hierdie skakel te kliek. Die boek het 60 maklike en lekker resepte, met gewone bestanddele, in, en ook my storie, hoe ek Banting ervaar, waarmee ek gesukkel het, en ander vrae.
Posted in Banting, LCHF,Boeke en flieks	Resepteboek vir Bantingboerekos
‹ PreviousDie video wat ek so graag wou hê
Next ›Kultuur en ander dinge
32 thoughts on “Resepteboek vir Banting Boerekos”
Augustus 21, 2015 om 9:06 vm
Lekker man, ek het juis n resepte eboek afgelaai van Jaques Rossouw Top 10 Banting recipes . By ons bib Monique le Roux Forslund se Low-carb living for families uitgeneem. Baie interessant en lekker resepte.
Augustus 21, 2015 om 9:19 vm
Ek wil ook nog na daardie 10 resepte kyk
Augustus 22, 2015 om 10:21 vm
Hul lyk nogal heel lekker en baie maklik om te maak
Augustus 21, 2015 om 9:07 vm
Gaan jy fotos van jou gemaakte resepte by sit? Skoon opgewonde vir jou onthalwe
Augustus 21, 2015 om 9:20 vm
Sak Sarel! Dalk hier en daar…
Augustus 22, 2015 om 10:20 vm
He he ek het van bo-af begin lees. Dit sal nogal aantreklik wees as daar fotos by is
Augustus 21, 2015 om 9:46 vm
Ek wonder of ek nie eerder moet begin met ‘n tipiese boekie soos wat die skole en VLV uitgegee het nie, dalk sonder foto’s? Maar foto’s is sekerlik die beste en gedruk.
Augustus 22, 2015 om 10:19 vm
Ek sien met die e-boek se resepte is dit in swart en wit op my kindle. Ek weet nie of dir op die rekenaar self gekleurd gaan wees nie. Toets maar die boeke uit
Augustus 22, 2015 om 11:45 vm
Tim se boek se foto’s is in kleur. Maar nie elke dis met ‘n foto. Net hier en daar.
Augustus 22, 2015 om 10:26 nm
Dit hang af hoeveel resepte jy gaan gebruik. Kyk gerus na daardie 10 banting resepteboek van Rossouw. Dis n baie aanloklike manier om dit te doen
Augustus 22, 2015 om 10:27 nm
Ek sal beslis. Daardie boek kos iets soos een dollar.
Dis die moeite werd.
Augustus 22, 2015 om 11:46 vm
Iemand wat ek ken, maak mooi kos en haar dogter is ‘n gekwalifiseerde fotograaf. Dalk moet ek hulle vra…
Dit klink na n goeie idee. Gelukkig kan ek my eie fotos neem en insit.
Augustus 21, 2015 om 10:59 vm
Jy sit my gedagtes aan die gang. Dalk moet ek vir die mense wie ek gaan vra om die resepte te toets, ook vra om mooi foto’s te neem.
Augustus 22, 2015 om 10:16 vm
Dit sal die moeite werd wees. My kop draai ook maar aanhoudend oor hoe en wat ek wil doen met e-boek
Augustus 22, 2015 om 11:43 vm
Augustus 22, 2015 om 10:24 nm
Ja, my skrygwerk word ge-proeflees op die oomblik. Gaan nou begin om voorblad en die inleiding uit te werk
Augustus 21, 2015 om 11:34 vm
‘n Toorts resepteboek, hoe lekker! Voorspoed met die nuwe projek 🙂
Ek het mos vir ons familie die “Top Secret” resepteboek laat maak….. was seker een van my lekkerste projekte nog.
Augustus 21, 2015 om 11:49 vm
Jy het steeds my bewondering daarvoor! 🙂
Augustus 21, 2015 om 11:50 vm
My kop loop maar in 10 000 rigtings, en dan is daar nog die ding van VREES… Vrees vir Sukses? … Vrees vir Mislukking?… sommer net Vrees?
Augustus 21, 2015 om 6:38 nm
Jy is net mens, en dit is natuurlik dat ‘n mens nie sonder enige gevoelens diepwater inspring nie. Soos jy dit ‘n saak van gebed maak, en treëtjie vir treëtjie vorentoe gee gaan jy die krag en wysheid ontvang wat jy nodig het. Om
Augustus 21, 2015 om 6:57 nm
En dan is daar oulike mense soos jy en Seegogga en Scrapydo en nog ander wat ondersteun en help dink en planne maak en raad gee…
Augustus 21, 2015 om 3:35 nm
Ek is baie opgewonde! Ek stel voor jy gaan kyk hoe lyk ander e- resepteboeke. Het hulle foto’s ? Watter lyk vir jouu die mooiste? En dan doe jy so voort. Tip: As jy foto s bysit moet dit regtig professioneel wees Sodat jy dit Iin Eng ook kan uitgee en meeding met d internasionale mark. Maar ek is sekrr dis nie moeilik nie. Die agtergrond ens is belangrik. Go fot it Toorts!!!
Augustus 21, 2015 om 3:49 nm
Met jou ondersteuning… 🙂
Augustus 21, 2015 om 3:51 nm
Dis wat so lekker is van blogging. Dis nie ‘n geval van jy in jou klein hoekie en ek in myn, nie, maar kyk hoe gee julle my raad en hulp… saam saam kom ons daar! 🙂 Ek dink ek sal maar die vriende wie dit uittoets, vra om die foto’s te neem. Of dalk ‘n proff fotograaf? Maar my kos LYK nie altyd so mooi nie! Ander het weer daardie hand. 🙂
Augustus 21, 2015 om 8:10 nm
Ek sien uit na jou poging
Augustus 21, 2015 om 8:11 nm
Jul sal almal moet raad gee!
Terug pieng: Die dinge begin gebeur met die Banting Boerekosboek | Toortsie, Kameel en Bokbaaivygie
November 1, 2015 om 5:24 nm
Die boekidee is die regte een. Die laptop kan nie oral saamgedra word nie. Waar kry mens tog regte kontrei resepte? Dink dis die skoolfondsinsameling resepteboeke wat eintlik kontrei kos is. Sien , my vrou versamel dit. Sal joune graag wil he. Nou die dag een uit Boesmanland gekry.
November 1, 2015 om 7:19 nm
Dankie. Dit was regtig my idee om sommer so iets soos ‘n skoolfondsinsamelingsboekie te wees. As jy faceboek het, “like” asb die bladsy: https://www.facebook.com/bantingboerekos/
Daarin sal die vordering gegee word, en ook waar dit te koop sal wees. Ek hoop nie jy sal teleurgesteld wees nie. Groete
November 1, 2015 om 7:20 nm
Ek sal vir jou ‘n epos stuur sodra dit beskikbaar is.